Ons probeer om vanuit 'n baie koue Stampriet, waar die ys elke oggend lê, die nodige inligting te gee:
2. Ons sê baie geluk aan Lize Moolman wat die afgelope twee weke aan 'n Internasionale Tennistoernooi in Gauteng deelgeneem het. Verskeie lande het deelgeneem en Lize het in die enkelspel die vyfde plek behaal vir meisies O/12 en in die dubbelspel 'n goue en silwer medalje verower. Dis wêreldklas prestasies. Dis darem maar lekker om in Elnatan te wees!
3. Die O/19 Netbalspan het tydens die Herman Davin Toernooi 'n algehele derde plek verower uit 'n totaal van 11 spanne waarvan vier top skole uit Suid-Afrika was. Baie geluk aan hierdie span en baie dankie vir die skitterende ambassadeurs wat julle vir ons skool was.
6. Ons wil ook graag vir Dr. Johan en Paulette Dreyer op Stampriet verwelkom. Hulle is regtig 'n groot aanwins vir ons gemeenskap. Dr Johan poog om sy praktyk te open op Maandag 27 Julie.
c) 'n Veldskool projek vir Graad 6, 9 en 11 word goedgekeur vir September 2009. Dit sal aangebied word deur 'n span opgeleide persone van Camp David uit Suid-Afrika. Verdere reëlings sal later bekend gemaak word.
e) Een en twintig leerlinge se ouers word versoek om vooruit te betaal soos die beleid van die skool is, en nie agteruit soos hul tans doen nie. Hierdie ouers word nog kans gegun tot 7 Augustus om hul rekeninge in orde te kry.
g) Hierdie prosedure sal elke maand op die Vrydag na die sewende herhaal word en dieselfde stappe sal geneem word soos vir bogenoemde.
Mark Twain het gesê:	"Daar is net 'n diepteverskil tussen 'n graf en 'n groef, behalwe dat die groef skuins kante het sodat jy gou daaruit kan kom."